5 
ren, das mich und mine schuoler von Tusis hat getriben. 15, 
Ich wonet vnnd enthielt mich ein zytli zu Fürstno in Hopt- 
mann Luci von Schouwenstein hus vnnd gwann 6 gl. mit 
maalenn. Gieng vl Dauas vnnd malet ein Has vm 2 gl. Kam 
widrum gen Fürstno vnnd han noch 7 gl. gwunnen L. 
D. Do in Schams ganngen u. ein gar grosses Hus um 6 gl. 
gmaalet dem Amman Jac. Galgeer, nach dem zuo Gur in der 
stat das erst Hus gmalet dem Martyn Clerig um 12 gl. u. noch 
ein Hus dem tütschen Schuolmeister um 4 gl. Imm herbst han 
ch 6 wuchen dem herren Vetter Potestat Hanns Luci Gugl- 
bärgr emalet. Da hat ich, Gott si globt, guot läben vnnd 
gwannn 24 el. Nach dem vf Dauas gangen vnnd vf dem 
Punztag mines bruoders Christen sel. schrybr gsin. Vnnd 
do uf den winnter zuo Tusis die schuol in Gottes Namen 
widrumb angfangen vnnd mine schuoler, Sön vnnd töch- 
(ren, durch Gottes gnat glücklich vnnd wol glert vnnd vn- 
derwisen. Hat 45 schuoler, vnnder denen warent 6 töch- 
tren. Unnd sint von denen schuolerenn, so in den ersten Jaren, 
als ich hie zuo Tusis schuolmeister gsin, bi mir glärnet hant, 
jez im 1610 jar 16 gstorben u. nit me vorhanden als: Pe. 
Gredig, Cri. Fimian, Ma. v. Cap., Jac. Müg, Anth. Janet, 
Frid. rüüinell, Alb. v. Munt, Frena von Masnaga, Offera 
Hungeri, Eva Pazi etc. und vil derselben hand jez Aempter 
regiert oder noch verwaltend oder sunst rych, als namlich : 
Silvest. Ros, Lanzhoptm., Fridrich Gredig, wärchmeister, gfa- 
ter tomen Gili, gerichtschryber, Kilchenvogt u. weibl, Gasp. 
Janig, Potestad zuo Morb., Peter Scarpated, potest, zuo 
Trafüna, Jac. Jeronas, Landtvogt, Jac. Ramyes von: Marmels, 
landtaman, Bernart Diegen, Amman, Michel Hunger, predi- 
